Il-Partit Nazzjonalsita qal li l-Ministru Joe Mizzi għandu ħafna xi jwieġeb dwar id-dewmien biex ilesti l-proġett tal-Parlament il-ġdid u qal li dan hu każ ieħor tal-inkompetenza tiegħu. Il-PN qal li f’sena u nofs, il-Ministru Joe Mizzi waqa’ lura fuq numru ta’ proġetti, fosthom  il-proġett tal-Coast Road, kif ukoll il-proġett tal-flyover tal-Kappara. L-istqarrija tal-PN żiedet tgħid li l-Ministru ħela sitt xhur biex jiddeċiedi x’se jagħmel bil-bini tal-Parlament il-ġdid, u wara li ħalla lill-Arriva titlaq minn Malta, se jkun dam sena biex idaħħal servizz ġdid ta’ trasport pubbliku. Dwar il-każ tal-Parlament il-ġdid, il-Ministru Joe Mizzi jrid iwieġeb u jispjega għalfejn ma żammx mal-wegħda li għamel hu stess f’Lulju li għadda meta wiegħed li l-proġett se jkun lest sal-aħħar ta’ Settembru.